L 164/22 Jurnalul Oficial al Uniunii Europene 18.6.2013 DECIZII DECIZIA DE PUNERE ÎN APLICARE A COMISIEI din 14 iunie 2013 de modificare a Deciziei 2009/821/CE în ceea ce priveşte listele punctelor de control la frontieră și ale unităților veterinare în cadrul sistemului Traces, ca urmare a aderării Croației [notificat cu numărul C(2013) 3474] (Text cu relevanță pentru SEE) (2013/290/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Tratatul de aderare a Croației, în special articolul 3 alineatul (4), având în vedere Actul de aderare a Croaţiei, în special articolul 50, întrucât: (1) Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei şi de determinare a unităților veterinare în cadrul sistemului TRACES () stabileşte, în anexa I la aceasta, lista punctelor de control la frontieră autorizate în confor- mitate cu Directivele 91/496/CEE (?) și 97/78/CE (*) ale Consiliului și, în anexa II la aceasta, lista unităților centrale, regionale şi locale din sistemul veterinar compu- terizat integrat (Traces). Decizia 2009/821/CE, adoptată de Comisie, rămâne în vigoare după 1 iulie 2013 și, prin urmare, trebuie să fie adaptată pentru a ține cont de aderarea Croației. Adaptările necesare nu sunt prevăzute în Actul de aderare a Croaţiei () și, prin urmare, trebuie să fie adoptate înainte de aderare prin prezenta decizie, astfel încât să fie aplicabile de la data aderării. Procesul de extindere va conduce la o modificare importantă a frontierei terestre a noii Uniuni cu ţările terțe vecine, odată cu extinderea frontierei de coastă pentru a include porțiuni mai importante din coasta maritimă a Mării Mediterane şi cu adăugarea unui aeroport internaţional. 296, 12.11.2009, p. 1. 268, 24.9.1991, p. 56. () JOL () JOL (3) JO L 24, 30.1.1998, p. 3. () JOL 112, 24.4.2012, p. 21. (4) (7) Amplasamentele propuse ca puncte de control la frontieră cu țările terțe în Croația au făcut obiectul unor audituri realizate de serviciul de audit al Comisiei (denumit anterior serviciul de inspecție al Comisiei) și de Oficiul Alimentar și Veterinar (OAV). Se consideră că aceste amplasamente vor fi conforme cu cerinţele Uniunii până la aderare. Prin urmare, amplasamentele propuse din Croația ar trebui să fie adăugate la lista punctelor de control la frontieră autorizate în statele membre prevăzută în anexa I la Decizia 2009/821/CE. În acelaşi timp, ca urmare a aderării Croației, anumite state membre, şi anume Ungaria și Slovenia, nu vor mai avea frontiere cu ţări terțe. Prin urmare, anumite puncte de control la frontieră din aceste state membre vor deveni de prisos. Prin urmare, lista punctelor de control la frontieră autorizate în aceste două state membre, prevăzută în anexa I la Decizia 2009/821/CE, ar trebui modificată în consecință. În plus, procesul de extindere va duce la adăugarea unor unităţi veterinare locale în Croaţia pentru utilizarea sistemului Traces. Prin urmare, aceste unităţi veterinare locale trebuie să fie adăugate la lista de unități locale din sistemul Traces pentru statele membre, prevăzută în anexa II la Decizia 2009/821/CE. Prin urmare, Decizia 2009/821/CE ar trebui modificată în consecință. Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 Anexele I și II la Decizia 2009/821/CE se modifică în confor- mitate cu anexa la prezenta decizie.